Marcin Lewandowski

Marcin Przemysław Lewandowski (født 13. juni 1987 i Szczecin) er en tidligere polsk friidrettsutøver som hovedsakelig konkurrerte på 800 meter og 1500 meter. Hans fremste meritter er gull på 800 meter fra EM i friidrett 2010 og EM i friidrett innendørs 2015, samt gull på 1500 meter i EM i friidrett innendørs 2017.
Hans personlige rekord på 800m er 1:43.72, satt i Monaco i 2015. På 1500m lyder den personlige rekorden 3:31,46, også satt i Monaco.


== Idrettskarriere ==


=== 2005 ===
Lewandowski deltok i Junior-EM i friidrett 2005 i Kaunas. Der kvalifiserte han seg til finalen, og endte på syvendeplass med tiden 3:49,08.


=== 2006 ===
Han deltok i VM i terrengløp 2006 i Fukuoka i Japan, og kom på 90.-plass individuelt, i kort løype. Polen kom her på tiendeplass i lagkonkurransen. Han kom på fjerdeplass på 800 meter i Junior-VM i friidrett 2006.


=== 2007 ===
U23-EM i friidrett 2007 ble arrangert i Debrecen, og Lewandowski vant der 800 meter, foran henholdsvis Oleksandr Osmolovych og Abdesslam Merabet. Han nådde også finalen på 800 meter i Sommeruniversiadan 2007, men endte sist i finaleheatet og kom på åttendeplass.


=== 2008 ===
Han ble polsk mester på 1500 meter i 2008. I juni deltok han i Europacupen i friidrett 2008, der Polen deltok i Super League. Han deltok der på 800 meter, og kom på andreplass bak Manuel Olmedo fra Spania. Polen kom på andreplass i europacupen sammenlagt.
I Sommer-OL 2008 i Beijing representerte han Polen, der han ble nummer 7 i sitt semifinaleheat og gikk ikke videre til finalen. Han løp på 1:47,24 i semifinalen. I september deltok han i IAAF World Athletics Final, og kom der på fjerdeplass på 800 meter.


=== 2009 ===
I EM i friidrett innendørs 2009 kom han sist i mål i finalen, og kom på sjetteplass. Han fikk sølv på 800 meter i U23-EM i friidrett 2009, bak Adam Kszczot, og i Lag-EM i friidrett 2009 kom han på sjetteplass på 1500 meter, i Super League.Han deltok også i VM i friidrett 2009 i Berlin der han endte på åttendeplass på 800 meter.


=== 2010 ===
I EM i friidrett 2010 i Barcelona tok han gull foran Michael Rimmer og Adam Kszczot med tiden 1:47,07, noe som var hans første mesterskapsmedalje i et større seniormesterkskap. Han løp 800 meter i Lag-EM i friidrett 2010, der Polen igjen deltok i Super League, og kom der på tredjeplass med tiden 1:45,74. Han ble også polsk mester på 1500 meter i 2010.Han representerte Europa i Verdenscupen i friidrett 2010, og kom der på andreplass på 800 meter, bak David Rudisha som representerte Afrika. Han vant ett av løpene i Diamond League 2010 – DN Galan i Stockholm – og endte på fjerdeplass med fem poeng sammenlagt.


=== 2011 ===
Lewandowski satte ny personlig rekord på 800 meter innendørs i Sparkassen Cup i februar 2011. I EM i friidrett innendørs 2011 kom han på andreplass, bak Adam Kszczot. Han ble polsk mester på 800 meter dette året.I Military World Games i juli vant han 800 meter, og i VM i friidrett 2011 kom han på fjerdeplass, med tiden 1:44,80.


=== 2012 ===
Han kvalifiserte seg til semifinalen i VM i friidrett innendørs 2012, men falt i semifinalen, og fullførte ikke løpet. I Sommer-OL 2012 ble han slått ut i semifinalen, der han kom på fjerdeplass i sitt heat og fikk niende beste tid.


=== 2013 ===
I EM i friidrett innendørs 2013 kom han på fjerdeplass på 1500 meter, og hans landsmann Bartosz Nowicki kom på syvendeplass. Han løp også 1500 meter i Lag-EM i friidrett 2013, der Polen konkurrerte i Super League, og han løp der inn til tredjeplass. Han satte ny personlig rekord på 800 meter i Zurich Weltklasse i august, der han løp på 1:43,79.Han hadde tredje beste tid i semifinalene på 800 meter i VM i friidrett 2013, men kom på fjerdeplass i finalen, med tiden 1:44,08.


=== 2014 ===
Han løp inn til tredjeplass på 800 meter i VM i friidrett innendørs 2014, men ble diskvalifisert etter målgang, fordi han hadde trått utenfor sin bane. Britiske Andrew Osagie overtok dermed tredjeplassen. Han deltok både på 4 × 800 meter og 4 × 1500 meter i IAAF World Relays 2014, og Polen kom der på andreplass på 4 × 800 meter, og sjetteplass på 4 × 1500 meter. De satte ny polsk rekord på 4 × 800 meter stafett, med tiden 7:08,69. Han ble polsk mester på 1500 meter i 2014, for tredje gang i sin karriere.Han satte ny personlig rekord på 1500 meter i juni 2014, da han løp inn til tredjeplass i Lag-EM i friidrett 2014 (Super League). Han løp der på 3:38,19. I august deltok han i EM i friidrett 2014, og kom på femteplass på 800 meter.


=== 2015 ===
Lewandowski vant sin andre EM-gullmedalje i karrieren da han vant 800 meter i EM i friidrett innendørs 2015. Han ble også polsk mester innendørs på 800 meter.Som året før vant Polen sølv på 4 × 800 meter stafett i IAAF World Relays 2015, med Lewandowski på laget. På medleystafetten kom de på fjerdeplass. I juni deltok han på Polens lag i Lag-EM i friidrett 2015 (Super League), og denne gangen kom han på andreplass på 1500 meter, som ga Polen 11 poeng i lagkonkurransen, der Polen endte på fjerdeplass.Til tross for syvende beste tid i semifinalene i VM i friidrett 2015 nådde han ikke finalen på 800 meter. I oktober deltok han i Military World Games, og kom denne gangen på tredjeplass på 800 meter.


=== 2016 ===
På nasjonalt nivå ble han polsk mester på både 800 og 1500 meter i 2016. Han fikk sølv på 800 meter i EM i friidrett 2016, bak sin landsmann Adam Kszczot. Han representerte Polen under Sommer-OL 2016, der han kom på sjetteplass på 800 meter.


=== 2017 ===
I det polske mesterskapet innendørs i 2017 vant han 800 meter. I EM i friidrett innendørs 2017 vant han 1500 meter, foran henholdsvis Kalle Berglund og Filip Sasínek.


=== 2021 ===
Han representerte Polen under Sommer-OL 2020 i Tokyo på 1500 meter, men fullførte ikke semifinalen, og kvalifiserte seg derfor ikke til finalen.


== Referanser ==


== Eksterne lenker ==
(de) Marcin Lewandowski – Munzinger Sportsarchiv 
(en) Marcin Lewandowski – Olympics.com 
(en) Marcin Lewandowski – Olympic.org 
(en) Marcin Lewandowski – Olympedia 
(en) Marcin Lewandowski – Sports-Reference (OL-resultater – arkivert) 
(pl) Marcin Lewandowski – Polens olympiske komité 
(en) Marcin Lewandowski – World Athletics 
(en) Marcin Lewandowski – Diamond League